Plaan rajada Kunda hiiemäele tuulepark võib asjatundjate hinnangul hävitada ühe Eestis säilinud 500 hiiekohast.    Kunda külje all asuv hiiemägi, kus on muu hulgas ka ajaloolised tarandkalmed, näeb välja nagu tavaline küngas.    Eesti Tuuleenergia Assotsiatsiooni esimehel Jaan Tepil on aga plaan, kuidas ajalugu atraktiivsemaks muuta. Tepi visioonis peaks hiiemäest saama turismimagnet  huvilised võiksid korraga  uudistada nii kolme tuulegeneraatorit kui kalmeid, kirjutab Postimees.    Kunda imago on halb ja me oleks huvitatud selle parandamisest, selgitas Tepp. Ärimees Jüri Mõis oli nõus investoriks hakkama ja kümme miljonit algkapitaliks välja käima.    Kogu projekt läheks maksma 120 miljonit krooni, millest 95 miljonit kuluks kolme tuulegeneraatori ostmiseks.    Eesti maausulisi ühendava Maavalla Koja jaoks on mägi püha ja arheoloogide hinnangul hindamatult väärtuslik. Maavalla  Koja vanem Ahto Kaasik on veendunud, et pühas hiies ei ole tuulegeneraatoritele kohta.    Asi on kalmerahus  tekib küsimus, kas kiidame siis ka 30 aasta pärast heaks mõtte müüa Metsakalmistu kruntideks? küsis mees retooriliselt.    Projekti ühe investori Mõisa hinnangul idee hea. Otsustasin investeerida, sest see on korraliku kasuminäitajaga projekt. Hiiepaiga rahu kohta arvas ta: Kõik tahaksid, et tuuleenergiat oleks, aga kui läheb rajamiseks, selgub ikka, et ühtegi õiget kohta nagu  ei leita.    Tepi ja Mõisa teele on aga astunud ka muinsuskaitse  kuna hiiemägi kuulub kultuurimälestiste riiklikku registrisse, ei saa sinna enne midagi püstitada, kui arheoloogid pole pinnast põhjalikult uurinud.    ÄP